***CHATA SOKOL - UBYTOVACÍ PORIADOK***

*Tento Ubytovací poriadok chaty Sokol je platný od* ***01.05.2024****, je určený a záväzný pre každého hosťa a definuje podmienky ubytovania a využívania objektu chaty a jej okolia:*

**POBYT S UBYTOVANÍM:**

1. **Ubytovaný hosť/hostia pri nástupe na pobyt:**
2. Hosť je povinný uhradiť platbu za pobyt najneskôr v deň nástupu na pobyt (v cene nie je zahrnuté poistenie ubytovaných osôb, ani osobných vecí hostí).
3. Nástup na pobyt je spravidla od 14,00 hod. prvého dňa pobytu, odchod je spravidla do 10,00 hod. posledného dňa pobytu. Výnimky môžu byť na požiadanie dohodnuté individuálne so správcom chaty.
4. Pri nástupe na pobyt, alebo počas pobytu je možné pobyt predĺžiť s doplatením len pri voľnej ubytovacej kapacite.
5. Na požiadanie správcom chaty (pri nástupe na pobyt je vždy prítomný) sa preukáže poukazom na pobyt a dokladom o prevedenej úhrade za pobyt, poskytne údaje z osobných dokladov[[1]](#footnote-1) zodpovednému správcovi chaty pre zápis do Knihy ubytovaných a uhradiť daň za ubytovanie správcovi chaty podľa platného VZN obce Hrabušice v hotovosti.
6. Oboznámi sa s priestormi chaty, inventárom, so zásadami a podmienkami jej prevádzky (požiarna ochrana, vykurovanie, používanie elektrospotrebičov, podmienky bezpečnosti, používanie pitnej vody a ďalšie) a s ubytovacím poriadkom chaty.
7. Oboznámi sa s Návštevným poriadkom NP Slovenský raj a je správcom chaty informovaný o podmienkach správania sa v NP Slovenský raj vyplývajúcich z platnej legislatívy (zákon o ochrane prírody a krajiny, zákon o lesoch).
8. **Ubytovaný hosť/hostia počas pobytu:**
9. Rešpektuje a dodržiava Návštevný poriadok NP Slovenský raj.
10. Dodržiava tento ubytovací poriadok a nesmie poškodzovať dobré meno ubytovateľa. Sťažnosti hostí a prípadné návrhy na zlepšenie činnosti prijíma správca chaty, u ktorého je k dispozícii na požiadanie Kniha prianí a sťažností.
11. Nesmie ubytovať iných, ako prihlásených hostí so zaplateným pobytom.
12. Udržiava poriadok a čistotu vo všetkých priestoroch chaty a v jej okolí.
13. V čase od 22.00 hodiny do 6.00 hodiny je povinný dodržiavať nočný pokoj. Pri porušení nočného pokoja bude hosť upozornení. Pokiaľ nedôjde k náprave, ubytovateľ má právo hosťa vysťahovať bez nároku na vrátenie úhrady za ubytovanie.
14. Dodržiava protipožiarne zásady (zákaz fajčenia v celom objekte chaty, sušenie prádla na teplovzdušných ohrievačoch, zákaz používať vlastné elektrospotrebiče) a zakladá oheň vo vnútorných a vo vonkajších priestoroch chaty len na to určených (krb, pec, ohnisko) a za prítomnosti dospelej osoby; je zakázané spaľovať odpadky.
15. Inventár a zariadenie chaty používa len na určený účel, bezpečne a šetrne; nie je dovolené inventár prenášať na iné miesta, či mimo budovu chaty.
16. Zistené nedostatky bezodkladne oznámi správcovi chaty.
17. Hosť osobne zodpovedá za škody spôsobené na majetku chaty. Pri strate kľúčov od chaty je hosť povinný túto skutočnosť bezodkladne oznámiť správcovi chaty, pritom je povinný zaplatiť poplatok 100,00 EUR.
18. Pri opustení objektu chatu zamkne (vchody, okná). Ubytovateľ nezodpovedá za veci donesené hosťom a za škodu na odložených veciach.
19. **Ubytovaný hosť /hostia pred odchodom a ukončením pobytu:**
20. Použité posteľné prádlo ponechá vyzlečené na lôžku.
21. Priestory chaty ponechá upratané v rozsahu:

* vysypané smetné koše do určených odpadových nádob, resp. do pripravených mikroténových vriec,
* inventár a zariadenie uložený na pôvodnom mieste,
* umytý a uložený riad,
* vypratané nepoužité vlastné potraviny,
* pozametané izby i spoločné priestory,
* v čistote zanechané sociálne zariadenie.

1. Vypne elektrospotrebiče a uzavrie uzávery vody.
2. Pozatvára okná, okenice, chatu zamkne a odovzdá kľúče správcovi chaty.

*Poznámka: Pri odchode hosťa/hostí je vždy prítomný zodpovedný správca chaty, ktorý prevezme kľúče a skontroluje chatu, ak je to potrebné rieši prípadné poškodenie. Za poškodenie chaty ( objektu, inventára, atď.), je hosť povinný uhradiť spôsobenú škodu.*

**DENNÝ POBYT:**

Návštevníci chaty počas denného pobytu (školenia, porady, oslavy a pod. )spravidla v čase najskôr od 8,00 hod. a najneskôr do 20,00 hod.:

1. rešpektujú a dodržiavajú Návštevný poriadok NP Slovenský raj;
2. udržiavajú poriadok a čistotu vo všetkých priestoroch chaty a v jej okolí a priestory chaty ponechajú pred odchodom upratané v rozsahu ako je uvedené v písm. C, bode 2, 3 a 4.
3. dodržiavajú protipožiarne zásady (zákaz fajčenia v celom objekte chaty, zakladanie ohňa vo vnútorných a vo vonkajších priestoroch chaty len na to určených (krb, pec, ohnisko); je zakázané spaľovať odpadky;
4. inventár a zariadenie chaty používajú len na určený účel, bezpečne a šetrne; nie je dovolené inventár prenášať na iné miesta, či mimo budovu chaty;
5. zistené nedostatky bezodkladne oznámia správcovi chaty;
6. po ukončení denného pobytu odovzdajú chatu správcovi chaty v takom stave, v akom ho prevzali.

Správca chaty SOKOL: **Michal Dragoš,**  telefonický kontakt: **+421 918 333 983**

1. *V súlade so zákonom o ochrane osobných údajov hosť súhlasí s poskytnutím identifikačného preukazu a súhlasí so spracovaním všetkých v ňom uvedených údajov pre potreby ubytovacieho zariadenia.* [↑](#footnote-ref-1)